Diari Oficial de la Generalitat Valenciana


Sumari del DOGV 1230, del 25-01-1990 (1990/816389)

DECRET 17/1990, de 15 de gener, del Consell de la Generalitat Valenciana, pel qual es declare oficialment el 31 de gener, Dia de l'Arbre de la Comunitat Valenciana.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/01/15/17/dof/vci/html**

### Dades del document

Número de DOGV
:   1230

Data del DOGV
:   25-01-1990

Secció del DOGV
:   DISPOSICIONS GENERALS

Número del document
:   1990/816389


Data del document
:   15-01-1990

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 17/1990, de 15 de gener, del Consell de la Generalitat Valenciana, pel qual es declara oficialment el 31 de gener, Dia de l'Arbre de la Comunitat Valenciana.  
L'arbre és l?element natural del paisatge amb major significació per a l?ecologia i representa històricament l?emblema de la consciència dels pobles per la conservació de la naturalesa, ja que sempre la història de l?home ha anat unida a la dels seus boscs i arbres.  
La conca del Mediterrani ha patit forts processos de deforestació, conseqüència de la intensa activitat dels pobles que successivament s'han instal·lat en aquest entorn privilegiat.  
Per això, és hora de rompre definitivament amb una tendència nefasta per a la societat, però no únicament des de les Institucions i els programes de reforestació i lluita contra els incendis, sinó des de l'acció de tots els ciutadans de la Comunitat Valenciana, de manera que es revalore l'Arbre com a element que pot classificar-se, sens dubte, com el menys egoista de la Natura.  
La celebració del Dia de l'Arbre ha vingut condicionada per la dificultat de plantació en altres dates inadequades a l?ecologia valenciana, com són la del Dia Forestal Mundial (del 31 de març) i el Dia del Medi Ambient (del 5 de juny), en els quals la nostra climatologia no permet ja perspectives d'èxit en les plantacions.  
Per això, arreplegant la preocupació de la Generalitat Valenciana i també la del conjunt de municipis valencians, representats a través de la Federació Valenciana de Municipis i Províncies, a proposta del Conseller d?agricultura i Pesca, y prèvia deliberació del Consell de la Generalitat Valenciana en sessió celebrada el dia 15 de gener de 1990,  
DECRETE:  
Article primer  
Declarar oficialment Dia de l'Arbre el 31 de gener de cada any.  
Article segon  
Recomanar a les distintes Administracions Públiques, amb actuació al territori de la Comunitat Valenciana, que organitzen o col·laboren amb les campanyes de plantació en aquesta matèria, a fi de crear una major conscienciació i qualitat de vida dels ciutadans.  
DISPOSICIO ADDICIONAL  
Autoritzar la Conselleria d?agricultura i Pesca per a la realització d'activitats institucionals en aquesta matèria.  
DISPOSICIO TRANSITORIA  
A l?àmbit de la campanya, i pel termini de 10 dies posteriors a la publicació d'aquest Decret, els Vivers Forestals de la Generalitat Valenciana donaran arbres gratuïtament a les persones, als col·lectius o a les institucions que ho sol·liciten, a fi de col·laborar en les campanyes de plantació, i hauran de dipositar en aqueixos vivers l'acreditació o la sol·licitud escrita a l?efecte estadístic que hi pertoca.  
DISPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, 15 de gener de 1990.  
El President de la Generalitat Valenciana,   
JOAN LERMA I BLASCO  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI